CELEX: 62016TA0504
Language: mt
Date: 2017-09-14 00:00:00
Title: Kawżi magħquda T-504/16 u T-505/16: Sentenza tal-Qorti Ġenerali tal-14 ta’ Settembru 2017 – Bodson et vs BEI (“Servizz pubbliku — Persunal tal-BEI — Remunerazzjoni — Adattament annwali tal-livelli tas-salarji bażiċi — Metodu ta’ kalkolu — Kriżi ekonomika u finanzjarja”)

30.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 369/17
            
         Sentenza tal-Qorti Ġenerali tal-14 ta’ Settembru 2017 – Bodson et vs BEI
   (Kawżi magħquda T-504/16 u T-505/16) (1)
   
   ((“Servizz pubbliku - Persunal tal-BEI - Remunerazzjoni - Adattament annwali tal-livelli tas-salarji bażiċi - Metodu ta’ kalkolu - Kriżi ekonomika u finanzjarja”))
   (2017/C 369/25)
   Lingwa tal-kawża: il-Franċiż
   
      Partijiet
   
   
      Rikorrenti: Jean-Pierre Bodson (Il-Lussemburgu, il-Lussemburgu) u l-485 rikorrent ieħor li l-ismijiet tagħhom jinsabu fl-anness tas-sentenza (Kawża T-504/16); u Esther Badiola (Il-Lussemburgu) u l-15-il rikorrent ieħor li l-ismijiet tagħhom jinsabu fl-anness tas-sentenza (Kawża T-505/16) (rappreżentant: L. Levi, avukat)
   
      Konvenut: Il-Bank Ewropew tal-Investiment (BEI) (rappreżentanti: inizjalment T. Gilliams u G. Nuvoli, sussegwentement G. Faedo u T. Gilliams, aġenti, assistiti minn A. Dal Ferro, avukat)
   
      Suġġett
   
   Talba bbażata fuq l-Artikolu270 TFUE u intiża, minn naħa, għall-annullament tad-deċiżjonijiet, li jinsabu fir-rendikonti tas-salarju ta’ Frar 2013 u tax-xhur sussegwenti, li japplikaw għar-rikorrenti d-deċiżjoni tal-Bord tad-Diretturi tal-BEI tat-18 ta’ Diċembru 2012 u d-deċiżjoni tal-Kumitat ta’ Tmexxija tal-BEI tad-29 ta’ Jannar 2013 kif ukoll tal-artikolu ppubblikat fuq l-internet fil-5 ta’ Frar 2013 u tan-nota ta’ informazzjoni tal-15 ta’ Frar 2013 li tinforma lill-persunal bl-adozzjoni ta’ dawn iż-żewġ deċiżjonijiet u, min-naħa l-oħra, sabiex il-BEI jiġi kkundannat iħallas lir-rikorrenti somma li tikkorrispondi għad-differenza bejn l-ammont tar-remunerazzjonijiet imħallsa skont id-deċiżjonijiet imsemmija hawn fuq u l-ammont tar-remunerazzjonijiet dovuti skont is-sistema li tirriżulta mid-deċiżjoni tal-Bord tad-Diretturi tal-BEI tat-22 ta’ Settembru 2009 kif ukoll kumpens għad-danni li r-rikorrenti allegatament ġarrbu minħabba t-telf tagħhom tal-kapaċità ta’ akkwist u minħabba l-inċertezza marbuta mat-tibdil fir-remunerazzjonijiet tagħhom.
   
      Dispożittiv
   
   
               1)
            
            
               Id-deċiżjonijiet tal-Bank Ewropew tal-Investiment (BEI), li japplikaw id-deċiżjoni tal-Bord tad-Diretturi tal-BEI tat-18 ta’ Diċembru 2012 u d-deċiżjoni tal-Kumitat ta’ Tmexxija tal-BEI tad-29 ta’ Jannar 2013 u li jinsabu fir-rendikonti tas-salarju għax-xahar ta’ Frar 2013 u għax-xhur sussegwenti ta’ Jean Pierre Bodson u tal-membri l-oħra tal-persunal tal-BEI li isimhom jidher fl-anness fil-Kawża T-504/16, minn naħa, u ta’ Esther Badiola u l-membri l-oħra tal-persunal tal-BEI li isimhom jidher fl-anness fil-Kawża T-505/16, min-naħa l-oħra, huma annullati.
            
         
               2)
            
            
               Il-kumplament tar-rikorsi huwa miċħud.
            
         
               3)
            
            
               Il-BEI huwa kkundannat għall-ispejjeż.
            
         
      (1)  ĠU C 207, 20.7.2013 (kawża inizjalment irreġistrata quddiem it-Tribunal għas-Servizz Pubbliku tal-Unjoni Ewropea bin-numru F-41/13 u ttrasferita quddiem il-Qorti Ġenerali fl-1.9.2016).